Rivoeulta de Milan (1853)

La revoeulta de Milan del ses de febrar del 1853 l'è on episodi del Risorgiment italian. In 'sta revoeulta, i reson patriottegh s'hinn messedaa a primm idej socialista.
Storia
I revoltos, senza i armi promettuu che doveven rivà de la Svizzera e de Genova, s'hinn lanzaa in gir per i strad armaa domà de cortei e olter arnes compagn. A gh'è mancaa l'aiutt di soldaa ongheres (che speraven de tirà denter, per l'oeudi contra l'Austria) e di mazzinian, che eren contrari ai idej socialista. Dopo de 'na giornada de combattiment, i austriegh hinn staa bon de menà l'orden grazzie ai rinforz, e hann fusilaa sedes personn.
Dopo che l'è andaa mal, quell fatt chì l'ha colpii l'opinion publega borghesa e moderada, che l'ha sentuu che l'era important rivà a l'Unità d'Italia cont el lassà de banda i posizzion del Mazzini e quei socialista, che s'eren giamò faa sentì in del 1848.
Categoria:Milan austriegh
Categoria:Lombardia e Unità d'Italia